# Habilitetsregler for fagutvalget for innovasjon – og utviklingsstøtte

Det er viktig at de som behandler søknadene er habile. Medietilsynet har derfor fastsatt følgende habilitetsregler:

1. Medlemmer / varamedlemmer i fagutvalget er inhabile i all søknadsbehandling når vedkommende er sentral i et prosjekt det søkes midler til, som for eksempel styre- eller prosjektleder, eier av et enkeltmannsforetak eller en vesentlig aksjepost
2. Medlemmer / varamedlemmer i fagutvalget er inhabile i enkeltsaker når vedkommende
– er, eller har vært, nært beslektet med en part nevnt i punkt 1
– har en perifer stilling i organisasjonen som søker, for eksempel en mindre aksjepost
3. Medlemmer / varamedlemmer i fagutvalget er likeså inhabile i enkeltsaker
– når en avgjørelse i en sak kan innebære særlig fordel, tap eller ulempe for medlemmet selv / en person / en virksomhet vedkommende har nær tilknytning til
– medlemmet har (hatt) et nært samarbeid med eller står i motsetningsforhold til en part i saken
– medlemmet står i et konkurranseforhold til en part i saken

Medlemmer / varamedlemmer skal i god tid før behandlingen starter gi melding til sekretæren om hvilke forhold som kan gjøre vedkommende inhabil. Utvalget avgjør spørsmålet om medlemmers habilitet med underretning til Medietilsynet.